
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 945 

21 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Κανονισμού Εσωτερικής Υπηρεσίας του 

Ειρηνοδικείου Πειραιώς. 1 

Τροποποίηση Κανονισμού Εσωτερικής Υπηρεσίας του 

Πρωτοδικείου Κατερίνης. 2 

Τροποποίηση Κανονισμού Εσωτερικής Υπηρεσίας του 
Πρωτοδικείου Θεσσαλονίκης. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 130.258 (1) 

Τροποποίηση Κανονισμού Εσωτερικής Υπηρεσίας του Ει¬ 
ρηνοδικείου Πειραιώς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 


1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπωςαντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Ειρηνοδικείου Πειραιώς με αριθμό 
692/7.11.1994, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής Υπηρεσίας 
του Ειρηνοδικείου Πειραιώς όπως διαμορφώθηκε με την 
απόφαση της Ολομέλειας του δικαστηρίου αυτού με τον 
αριθμό 186/1994 η οποία έχει ως εξής: 

Για του λόγους αυτούς αποφασίζει την τροποποίηση 
κατά ένα μέρος του κανονισμού του Δικαστηρίου για την 
εύρυθμη λειτουργία αυτού και ειδικώτερα ως προς το 
τμήμα αυτού που αναφέρεται στον αριθμό των προσδιορι- 
ζομένων υποθέσεων τακτικής διαδικασίας, που ορίζει τον 
αριθμό αυτόν στις τριάντα (30) συνολικά δηλαδή πρωτοεί- 
σακτων και μετά από αναβολή, καταβαλομένης βέβαια 
προσπάθειας κατά τον προσδιορισμό των πρωτοείσακτων 


ώστε να παραμένουν κάποια κενά (3-5) για αναβολές. 

Ως προς τα λοιπά θέματα και τις άλλες διαδικασίες πα¬ 
ραμένει η κατάσταση ως έχει, διότι δεν προέκυψε ανάγκη 
τροποποίησης. 

Ορίζεται χρόνος ενάρξεως ισχύος της παραπάνω από¬ 
φασης η 2 Νοεμβρίου 1994 επομένη της συνεδρίασης. 

Κρίθηκε, αποφασίστηκε και δημοσιεύθηκε στον Πει¬ 
ραιά, σήμερα στις 1 Νοεμβρίου 1994. 

Η Προϊσταμένη Η Γραμματέας 

ΜΑΡΚΕΛΛΑ ΓΕΡΑΡΔΟΥ ΜΑΡΙΑ ΧΡΥΣΙΚΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αριθ. 120.951 (2) 

Τροποποίηση Κανονισμού Εσωτερικής Υπηρεσίας του 

Πρωτοδικείου Κατερίνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ35/Α/26.2.1988), όπωςαντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Πρωτοδικείου Κατερίνης με αριθμό 

501/18.10.1994, αποφασίζουμε: « 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής Υπηρεσίας 
του Πρωτοδικείου Κατερίνης όπως διαμορφώθηκε με την 
απόφαση της Ολομέλειας του δικαστηρίου αυτού με τον 
αριθμό 19/1994 η οποία έχει ως εξής: 

Για του λόγους αυτούς συμπληρώνει τον ισχύοντα κανο¬ 
νισμό και ορίζει κατά πλειοψηφία ότι το Τριμελές Πλημμε- 

λειοδικείο Κατερίνης θα συνεδριάζει εκτός από τις ημέ¬ 
ρες που ορίζονται στον προαναφερθέντα κανονισμό μία 
ακόμη φορά η οποία θα είναι η δεύτερη Τρίτη κάθε δύο 
μήνες και κατά την μία από τις δύο ημέρες που δεν έχουν 
ορισθε) για την συνεδρίαση του Μικτού Ορκωτού Δικαστη¬ 
ρίου Κατερίνης και επίσης ορίζει ομόφωνα ότι η περίοδος 
των διακοπών των Χριστουγέννων θα διαρκεί από 23 Δε¬ 
κεμβρίου έως και 6 Ιανουάριου κάθε έτους και ειδικότερα 
ότι τακτικές δικάσιμοι να ορίζονται μέχρι και 22 Δεκεμ¬ 
βρίου κάθε έτους, ως και κατά την 7ην Ιανουαρίου κάθε 
έτους. 

Η απόφαση αυτή θα ισχύσει από τη δημοσίευσή της 
στην Εφημερίδα της Κυβερνήσεως. Κρίθηκε και αποφα- 

σίσθηκε στην Κατερίνη στις 23 Ιουνίου 1994. 

\ 

Ο Πρόεδρος Πρωτοδικών 
ΠΑΝΑΓΙΩΤΗΣ ΘΕΟΔΩΡΟΠΟΥΛΟΣ 

Οι Δικαστές 

ΠΑΝΑΓΙΩΤΗΣ ΑΓΓΕΛΟΠΟΥΛΟΣ 
ΗΛΙΑΣ ΒΟΓΙΑΤΖΗΣ 
ΧΡΗΣΤΟΣ ΧΡΗΣΤΙΔΗΣ 

ΣΑΒΒΑΣ ΣΑΧΠΕΚΙΔΗΣ (Πρωτόδικης Εισηγητής) 
ΑΝΑΣΤΑΣΙΑ ΖΑΜΠΟΥΡΗ-ΤΣΙΟΥΜΑΚΑ (Έμμισθος Πάρε- 
δρος) 

Η Γ ραμματέας 

ΜΑΓΔΑΛΗΝΗ ΧΑΡΑΛΑΜΠΙΔΟΥ 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αριθ. 115995 (3) 

Τροποποίηση Κανονισμού Εσωτερικής Υπηρεσίας του 
Πρωτοδικείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Πρωτοδικείου Θεσσαλονίκης με 
αριθμό 2162/10.10.1994, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής Υπηρεσίας 
του Πρωτοδικείου θεσ/νίκης όπως διαμορφώθηκε με την 
απόφαση της Ολομέλειας του δικαστηρίου αυτού με τον 
αριθμό 8/1994 η οποία έχει ως εξής: 

Γ ια του λόγους αυτούς καταρτίζει τον κανονισμό Εσω¬ 
τερικής Υπηρεσίας του Πρωτοδικείου θεσ/νίκης και της 
Γραμματείας του με το ακόλουθο περιεχόμενο, όπως τρο¬ 
ποποιήθηκε κατά τα ανωτέρω. 


ΚΑΝΟΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΠΡΩΤΟΔΙΚΕΙΟΥ 
ΘΕΣΣΑΛΟΝΙΚΗΣ 

ΜΕΡΟΣ ΠΡΩΤΟ: ΟΛΟΜΕΛΕΙΑ ΤΟΥ ΠΡΩΤΟΔΙΚΕΙΟΥ 

Άρθρο 1 

Η ολομέλεια του Πρωτοδικείου Θεσσαλονίκης αποτε- 
λείται από όλους τους Προέδρους Πρωτοδικών, τους 
Πρωτόδικες και τους δικαστικούς παρέδρους που υπηρε¬ 
τούν σ’αυτό και προεδρεύεται από τον Πρόεδρο του Τρι¬ 
μελούς Συμβουλίου που διευθύνει το Πρωτοδικείο, ανα- 
πληρούμενο νομίμως σε περίπτωση κωλύματος ή απου¬ 
σίας του. 

Στην ολομέλεια παρίσταται και ο Εισαγγελέας που διευ¬ 
θύνει την Εισαγγελία Πρωτοδικών θεσ/νίκης ή ο νόμιμος 
αναπληρωτής του, ο οποίος, αφού εκφράσει τη γνώμη του 
αποχωρεί. 

Άρθρο 2 

1. Την ολομέλεια συγκαλεί ο Πρόεδρος του Τριμελούς 
Συμβουλίου που διευθύνει το Πρωτοδικείο ή ο νόμιμος 
αναπληρωτής του. Η σύγκληση της ολομέλειας είναι υπο¬ 
χρεωτική όταν: α) ζητηθεί εγγράφως από είκοσι τουλάχι¬ 
στο μέλη της, που κατά τον χρόνο της αίτησης συμμετέ¬ 
χουν σ’ αυτήν β) ζητηθεί από τον διευθύνοντα την Εισαγ¬ 
γελία Πρωτοδικών ή τον νόμιμο αναπληρωτή για ζητήματα 
γενικώτερου ενδιαφέροντος οργάνωσης και λειτουργίας 
του δικαστηρίου, γ) ασκηθεί προσφυγή από ένα μέλος της 
εναντίον πράξεως του Προέδρου του Τριμελούς Συμβου¬ 
λίου που διευθύνει το Πρωτοδικείο. 

2. Σε περίπτωση που δεν συγκληθεί η Ολομέλεια μέσα 
σε πέντε (5) ημέρες, εκείνος που ζήτησε τη σύγκληση της 
έχει δικαίωμα να συγκαλέσει την Ολομέμλεια με αίτησή 
του, που γνωστοποιείται σε όλα τα μέλη της. 

Άρθρο 3 

1. Στην αρμοδιότητα της Ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση ή 
κατάργηση διατάξεων του κανονισμού του Πρωτοδικείου, 
β) Η λήψη αποφάσεων για θέματα γενικώτερου ενδιαφέ¬ 
ροντος, οργάνωσης και λειτουργίας του δικαστηρίου και 
απονομής της δικαιοσύνης, γ) Η κατάρτιση των τμημάτων 
των διακοπών, δ) η λήψη απόφασης ή η γνωμοδότηση για 
όσα θέματα έχουν υπαχθεί στην αρμοδιότητά της από τον 
κανονισμό ή από ειδικές διατάξεις. 

2. Η Ολομέλεια μπορεί να συγκληθεί για να ανταλλά¬ 
ξουν τα μέλη απόψεις σε διάφορα νομικά ζητήματα. Στην 
περίπτωση αυτή η σχετική απόφαση της Ολομέλειας γνω¬ 
στοποιείται στο Υπουργείο Δικαιοσύνης και στον Άρειο 
Πάγο. Μπορεί μάλιστα αν το αποφασίσει να δημοσιεύσει 
την απόφασή της και σε νομικό περιοδικό. Τα πορίσματα 
των σχετικών συζητήσεων δεν δεσμεύουν τα δικαιοδοτικά 
όργανα του δικαστηρίου. 

Άρθρο 4 

Για τη νομότυπη σύγκληση της Ολομέλειας απαιτείται η 
προηγούμενη έγγραφη πρόσκληση του Προέδρου του 
Τριμελούς Συμβουλίου που διευθύνει το Πρωτοδικείο η 
του νόμιμου αναπληρωτού του, που απευθύνεται ονομα¬ 
στικά σε όλα τα μέλη της. Στην πρόσκληση αυτή αναγρά¬ 
φονται τα θέματα που θα αποτελέσουν αντικείμενο συζη- 
τήσεως. θέμα μη εγγεγραμμένο στην πρόσκληση δεν 

μπορεί να συζητηθεί στην Ολομέλεια, εκτός αν σ’ αυτό 
υπάρχει Ομόφωνη απόφαση των παρόντων μελών της. 
Ομοία ακριβώς πρόσκληση αποστέλλεται και στον Εισαγ¬ 
γελέα Πρωτοδικών. Σε καμιά περίπτωση δεν μπορεί να γί¬ 
νει σύγκληση της Ολομέλειας για οποιοδήποτε γενικά 
θέμα αν δεν μεσολαβούν τουλάχιστο πέντε (5) ημέρες 
από τον χρόνο αποστολής της σχετικής πρόσκλησης στα 
μέλη της μέχρι την ημερομηνία της σύγκλησής της. Η συμ¬ 
μετοχή στις συνεδριάσεις και στις εργασίες της Ολομέ¬ 
λειας είναι υποχρεωτική. 

Άρθρο 5 

Η Ολομέλεια βρίσκεται σε απαρτία όταν είναι παρόντα 
σ’ αυτήν περισσότερα από τα μισό κατά τον χρόνο σύγκλη¬ 
σης μέλη της. Για τη λήψη αποφάσεων ή γνωμοδοτήσεων 
για θέματα τα οποία έχουν υπαχθεί στην αρμοδιότητα της 
Ολομέλειας από τον Κανονισμό ή από ειδικές διατάξεις 
αρκεί η παρουσία του ενός τρίτου των μελών της και αν 
υπερβαίνουν τους εκατόν πενήντα, αρκεί η παρουσία των 
πενήντα. 

Άρθρο 6 

Ο Πρόεδρος του Τριμελούς Συμβουλίου ή ο νόμιμος 
αναπληρωτής του διορίζει τον Εισηγητή του θέματος εκεί¬ 
νου για το οποίο καλείται η Ολομέλεια να πάρει σχετική 
απόφαση. Είναι δυνατό για το Ιδιο θέμα να διορισθούν πα¬ 
ράλληλα και περισσότεροι Εισηγητές, οι οποίο μεταξύ 
τους μπορούν να κάνουν κατανομή της εργασίας τους. Ο 
ορισμός του Εισηγητή ή των Εισηγητών πρέπει να γίνει 
τουλάχιστο πριν από είκοσι (20) ημέρες από τον χρόνο 
ορισμού της ημέρας σύγκλησης της Ολομέλειας. Σε εξαι¬ 
ρετικές περιπτώσεις όπου το σχετικό θέμα δεν παρουσιά¬ 
ζει δυσκολίες αντιμετώπισής του ο διορισμός εισηγητή 
μπορεί να γίνει και πριν πέντε (5) ημέρες από την ημερο¬ 
μηνία σύγκλησης της Ολομέλειας. Με απόφαση της Ολο¬ 
μέλειας του Πρωτοδικείου μπορεί επίσης να διορισθεί 
ένας ή και περισσότεροι εισηγητές σε διάφορα θέματα 
που πρόκειται να την απασχολήσουν. 

Άρθρο 7 

Καθήκοντα Γραμματέα της Ολομέλειας ασκεί ο Γραμ¬ 
ματέας, Προϊστάμενος της Διεύθυνσης Γραμματείας του 
Πρωτοδικείου, αν δε δεν υπάρχει, απουσιάζει ή κωλύεται 
τον αναπληρώνει ένας από τους δικαστικούς γραμματείς 
του Πρωτοδικείου, ο οποίος όμως πρέπει να έχει τουλάχι¬ 
στο δεκαπενταετή προηγούμενη υπηρεσία. Αυτός ορίζε¬ 
ται από τον Πρόεδρο του Τριμελούς Συμβουλίου που διευ¬ 
θύνει το Πρωτοδικείο, ή τον νόμιμο αναπληρωτή του. 

Άρθρο 8 

1. Οι αποφάσεις της Ολομέλειας λαμβάνονται με την 
απόλυτη πλειοψηφία των παρόντων μελών της. Αν, για κά¬ 
ποιο θέμα σχηματισθούν περισσότερες από δύο γνώμες, 
επαναλαμβάνεται η ψηφοφορία για μια από τις δύο επι¬ 
κρατέστερες γνώμες. Οι αποφάσεις της Ολομέλειας υπε¬ 
ρισχύουν των αποφάσεων των άλλων οργάνων π ριμελούς 
Συμβουλίου, Προέδρου Τριμελούς Συμβουλίου) του δικα¬ 
στηρίου, για το ίδιο θέμα. Οι συνεδριάσεις της ολομέλειας 
δεν είναι δημόσιες, εκτός από εκείνες τις περιπτώσεις για 
τις οποίες από το νόμο γίνεται ειδική ρύθμιση. 

2. Οι δικονομικές διατάξεις, που ρυθμίζουν τα σχετικά 
με τη διάσκεψη και την κατάρτιση των αποφάσεων των δι¬ 
καστηρίων, εφαρμόζονται αναλόγως και στις αποφάσεις 


των Ολομελειών, όταν κρίνουν θέματα διοικητικήςκ «ρύ¬ 
σεως. 

ΜΕΡΟΣ ΔΕΥΤΕΡΟ 
ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
ΤΟΥ ΠΡΩΤΟΔΙΚΕΙΟΥ 

ΚΕΦΑΛΑΙΟ ΠΡΩΤΟ 
ΠΟΛΥΜΕΛΕΣ ΠΡΩΤΟΔΙΚΕΙΟ 
Άρθρο 9 

Το Πολυμελές Πρωτοδικείο διαιρείται, για την εκδίκαση 
των πολιτικών υποθέσεων που υπάγονται στην αρμόδιό- 
τητά του, σε οκτώ (8) τμήματα. Το καθένα από αυτά δικά¬ 
ζει τις πολιτικές υποθέσεις που έχουν αντικείμενο το ανα- 
φερόμενο παρακάτω σε κάθε επί μέρους τμήμα. Οι συνε¬ 
δριάσεις κάθε τμήματος δεν μπορεί να υπερβαίνουν τις 
δύο κάθε μήνα. 

Α και Γ Τμήματα: Συνεδριάζουν κάθε Δευτέρα ημέρα 
της εβδομάδας εναλασσόμενα, δηλαδή το καθένα ανά δε¬ 
καπενθήμερο. Δικάζουν τις ακόλουθες υποθέσεις: 

Το Α Τμήμα: τις εφέσεις κάθε είδους κατά των αποφά¬ 
σεων των Ειρηνοδικείων, εκτός εκείνων που αφορούν 
ασιραλιστικά μέτρα νομής και κατοχής και υπάγονται στα Ζ 
και Η τμήματα και εκείνων που υπάγονται στο Σ τμήμα. 

Το Γ Τμήμα: τις υποθέσεις α) του ενοχικού δικαίου, β) 
του εμπορικού νόμου και των συνα«ρών με αυτόν νόμων γ) 
του δικαίου αναγκαστικής εκτελέσεως, εκτός από εκείνες 
που έχουν αντικείμενο την απαγγελία προσωπικής κρατή- 
σεως και δ) τις κάθε «ρύσεως διοικητικές δια«ρορές στις 
οποίες συμπεριλαμβάνονται και οι δια«ρορές που πηγά¬ 
ζουν από τις διατάξεις της εκλογικής νομοθεσίας. 

Β και Δ Τμήματα: Συνεδριάζουν κάθε Τρίτη ημέρα της 
εβδομάδος, εναλλασσόμενα, δηλαδή το καθένα ανά δε¬ 
καπενθήμερο. 

Δικάζουν τις ίδιες υποθέσεις με το Γ Τμήμα. 

Ε Τμήμα: Συνεδριάζει την Πέμπτη ημέρα της εβδομά¬ 
δας ανά δεκαπενθήμερο, εναλλασσόμενο με το Σ τμήμα. 
Δικάζει υποθέσεις: α) του οικογενειακού δικαίου και β) της 
εκουσίας δικαιοδοσίας, κάθε είδους, εκτός τις πτωχευτι¬ 
κές, που υπάγονται στα Ζ και Η τμήματα. 

Σ Τμήμα: Συνεδριάζει κάθε Πέμπτη ημέρα της εβδομά¬ 
δας ανά δεκαπενθήμερο, εν«ιλλασσόμενο με το Ε τμήμα. 
Δικάζει υποθέσεις α) κάθε είδους, εφ’ όσον διάδικος είναι 
το Δημόσιο ή Νομικό Πρόσωπο Δημοσίου Δικαίου η Δημό¬ 
σια Επιχείρηση Κοινής Ωφέλειας (ΔΕΗ, ΟΤΕ, ΟΣΕ κ.λπ), 
β) καθορισμού οριστικής τιμής μονάδας αποζημιώσεως σε 
απαλλοτριώσεις και γ) εφέσεις κατά απο«ράσεων Ειρηνο¬ 
δικείου, ε«ρόσον διάδικος είναι ένα από τα παραπάνω (υπό 
«ποιχείο α) αναφερόμενα πρόσωπα. 

Ζ και Η Τμήματα: Συνεδριάζουν κάθε Παρασκευή ημέρα 
της εβδομάδος, εναλλασσόμενα, δηλαδή το καθένα ανά 
δεκαπενθήμερο. Δικάζουν υποθέσεις: α) εμπράγματου 
και κληρονομικού δικαίου β) πτωχευτικού δικαίου και γ) 
εφέσεις κατ’ απο«ράσεων των Ειρηνοδικείων που α«ρο- 
ρούν ασφαλιστικά μέτρα νομής και κατοχής. 

Άρθρο 10 

1. Κάθε άλλπ υπόθεση που δεν μνημονεύεται ειδικά στο 
προηγούμενο άρθρο δικάζεται από τα τμήματα πρώτο, 
δεύτερο, τρίτο και τέταρτο. Κάθε αμφισβήτηση σχετικά 
με την υπαγωγή δκκροράς ή υπόθεσης σε ορισμένο πολι¬ 
τικό τμήμα του Πρωτοδικείου πριν από την εγγραφή τους 

στο σχετικό πινάκιο συγκεκριμένου τμήματος επιλύεται 
από τον Πρόεδρο του Τριμελούς Συμβουλίου που διευθύ¬ 
νει το Πρωτοδικείο ή τον νόμιμο αναπληρωτή του. 

2. Οι υποθέσεις που δικάζονται από περισσότερα του 
ενός Τμήματα κατανέμονται μεταξύ αυτών κατ’ ίσο αριθμό 
κατά την εγγραφή τους στο σχετικό πινάκιο. 

3. Οι υποθέσεις που εισάγονται για εκδίκαση, μετά την 
διεξαγωγή των αποδείξεων δικάζονται από το Τμήμα που 
εξέδωκε την απόφαση που διέταξε τις αποδείξεις. 

Αρθρο 11 

1. Σε καθένα από τα ανωτέρω τμήματα προεδρεύει 
Πρόεδρος Πρωτοδικών, μπορεί δε καθήκοντα Προέδρου 
του Τμήματος να ασκήσει και ο αρχαιότερος Πρωτόδικης, 
που συμμετέχει σ’ αυτό, ο οποίος και νόμιμα αναπληρώνει 
τον Πρόεδρο του τμήματος. Για την άσκηση αυτών των κα¬ 
θηκόντων αρκεί προηγούμενη προφορική εντολή του 
Προέδρου του τμήματος ή του Προέδρου Τριμελούς Συμ¬ 
βουλίου. Η σύνθεση των ανωτέρω τμημάτων σε δικαστές 
ορίζεται με απόφαση του Τριμελούς Συμβουλίου, πριν από 
την έναρξη του δικαστικού έτους. Κατά την διάρκεια του 
δικαστικού έτους, εφ’ όσον το επιβάλλουν ειδικές υπηρε¬ 
σιακές ανάγκες, είναι δυνατή η μετακίνηση δικαστών από 
ένα τμήμα σε άλλο, με απόφαση του Τριμελούς Συμβου¬ 
λίου. 

2. Σε καθένα από τα ανωτέρω Τ μήματα του Πρωτοδι¬ 
κείου υπηρετούν υποχρεωτικά, οι μεν Πρόεδροι Πρωτοδι¬ 
κών και οι Πρωτόδικες για χρονικό διάστημα δύο (2) συνε¬ 
χών ετών τουλάχιστον, οι δε δικαστικοί πάρεδροι για χρο¬ 
νικό διάστημα ενός (1) έτους τουλάχιστο. 

3. Οι ημέρες και οι ώρες των διασκέψεων στις διάφορες 
πολιτικές υποθέσεις των ανωτέρω Τμημάτων του Πολυμε¬ 
λούς Πρωτοδικείου πραγματοποιούνται συνήθως στις 
αντίστοιχες ημέρες των πολιτικών συνεδριάσεων των οι¬ 
κείων τμημάτων. Είναι, όμως, δυνατόν αυτές οι διασκέ¬ 
ψεις των υποθέσεων να γίνουν και σε άλλες ημέρες της 
εβδομάδας μετά από προηγούμενη σχετική άτυπη από¬ 
φαση του κάθε Προέδρου Πρωτοδικών του οικείου πολιτι¬ 
κού τμήματος, η οποία και γνωστοποιείται στους δικαστές 
που ανήκουν στη δύναμη αυτού. Η γνωστοποίηση αυτή 
μπορεί να γίνει και προφορικά. 

ΚΕΦΑΛΑΙΟ ΔΕΥΤΕΡΟ 
ΜΟΝΟΜΕΛΕΣ ΠΡΩΤΟΔΙΚΕΙΟ 
Αρθρο 12 

1. Το Μονομελές Πρωτοδικείο, για την εκδίκαση των 
πολιτικών υποθέσεων που υπάγονται στην αρμοδιότητά 
του, διαιρείται σε δώδεκα (12) Τμήματα. Το καθένα από 
αυτά δικάζει πολιτικές υποθέσεις που έχουν αντικείμενο 
το αναφερόμενο παρακάτω σε κάθε επί μέρους τμήμα. 

Α Τμήμα: Συνεδριάζει κάθε Δευτέρα ημέρα της εβδο- 
μάδος. Δικάζει υποθέσεις όμοιες με εκείνες που δικάζουν 
το δεύτερο, τρίτο και τέταρτο τμήμα του Πολυμελούς 
Πρωτοδικείου και υπάγονται στην αρμοδιότητά του. 

Β Τμήμα: Συνεδριάζει κάθε Τρίτη ημέρα της εβδομά¬ 
δας. Δικάζει υποθέσεις όμοιες με εκείνες του πρώτου 
τμήματος. Επίσης δικάζει και υποθέσεις προσωπικής 'κρα- 
τήσεως. 

Γ Τμήμα: Συνεδριάζει κάθε Τετάρτη ημέρα της εβδομά- 
οας, Δικάζει υποθέσεις όμοιες με εκείνες του δεύτερου 
τμήματος 


Δ Τμήμα: Συνεδριάζει κάθε Πέμπτη ημέρα της εβδομά- 
δος. Δικάζει υποθέσεις όμοιες με εκείνες του δεύτερου 
τμήματος. Επίσης δικάζει υποθέσεις όμοιες με εκείνες 
που δικάζει το Σ τμήμα του Πολυμελούς Πρωτοδικείου. 

Ε Τμήμα: Συνεδριάζει κάθε Παρασκευή ημέρα της 
εβδομάδας. Δικάζει υποθέσεις όμοιες με εκείνες που δι¬ 
κάζουν τα τμήματα Ζ και Η του Πολυμελούς Πρωτοδι¬ 
κείου. Επίσης δικάζει και υποθέσεις όμοιες με εκείνες 
που δικάζει το Α τμήμα του Μονομελούς Πρωτοδικείου. 

Σ Τμήμα: Συνεδριάζει κάθε Δευτέρα, Τρίτη, Τετάρτη, 
Πέμπτη και Παρασκευή ημέρα της εβδομάδας. Δικάζει τις 
υποθέσεις που αναφέρονται στις διατάξεις του άρθρου 
681 Α του Κώδικα Πολιτικής Δικονομίας (το οποίο έχει 
προστεθεί με το άρθρο 5 του Ν. 733/1977) δηλαδή της ει¬ 
δικής διαδικασίας διαφορών για ζημίες από αυτοκίνητο και 
από συμβάσεις ασφάλισής του. 

Ζ Τμήμα: Συνεδριάζει κάθε Δευτέρα και Τετάρτη ημέρα 
της εβδομάδας. Δικάζει τις υποθέσεις που αναφέρονται 
στις διατάξεις του άρθρου 681 Β του Κώδικα Πολιτικής Δι¬ 
κονομίας, το οποίο έχει προστεθεί με το άρθρο 5 του Ν. 
733/1977 και έχει αντικατασταθεί με το άρθρο 43 του Ν. 
1329/1983, δηλαδή διαφορές που αφορούν την πληρωμή 
διατροφής σε χρήμα, τη γονική μέριμνα και την επικοινω¬ 
νία τέκνου. 

Η Τμήμα: Συνεδριάζει κάθε Δευτέρα, Τετάρτη και Πα¬ 
ρασκευή ημέρα της εβδομάδος. Δικάζει τις υποθέσεις 
που αναφέρονται στις διατάξεις των άρθρων 663 επ. 
ΚΠολΔ (εργατικές διαφορές) και των άρθρων 677 επ. 
ΚΠολΔ (διαφορές από αμοιβές για την παροχή εργασίας. 

©Τμήμα: Συνεδριάζει κάθε Δευτέρα, Τρίτη και Πέμπτη 
ημέρα της εβδομάδος. Δικάζει τις υποθέσεις που αναφέ- 
ρονται στις διατάξεις των άρθρων 635 επ. ΚΠολΔ (διαφο¬ 
ρές από πιστωτικούς τίτλους) και των άρθρων 647 επ. του 
ίδιου κώδικα, όπως τροποποιήθηκε με το άρθρο 11 του 
Ν.Δ. 490/1974 (διαφορές παράδοσης ή απόδοσης μι¬ 
σθίου και διαφορές μεταξύ ίδιον και διαχειριστών ιδιοκτη¬ 
σίας κατ' ορόφους). 

I Τμήμα: Συνεδριάζει κάθε Τρίτη ημέρα της εβδομάδας. 
Δικάζει αιτήσεις καθορισμού προσωρινής τιμής μονάδος 
αποζημίωσης από αναγκαστική απαλλοτρίωση ακινήτων, 
αναγνώρισης δικαιούχων καταβολής αποζημίωσης από 
αναγκαστική απαλλοτρίωση που έχει καθορισθεί και απο¬ 
βολής από ακίνητα που έχουν απαλλοτριωθεί αναγκα¬ 
στικά. 

ΙΑ Τμήμα: δικάζει: α) υποθέσεις της εκουσίας δικαιοδο¬ 
σίας και β) υποθέσεις που αναφέρονται στο άρθρο 16 του 
ν. 1329/1983 (συναινετικά διαζύγια). Συνεδριάζει κάθε 
Τρίτη και Παρασκευή ημέρα της εβδομάδας για την εκδί¬ 
καση των υποθέσεων υπό στοιχείο α, ενώ για τις υποθέ¬ 
σεις υπό στοιχείο β συνεδριάζει κάθε Δευτέρα και Πέμπτη 
για πρώτη συζήτηση και κάθε Τετάρτη για δεύτερη συζή¬ 
τηση. Η συνεδρίαση για την πρώτη συζήτηση των υποθέ¬ 
σεων αυτών θα αρχίζει στις 10.30 π.μ. ώρα και για την δεύ¬ 
τερη συζήτηση στις 11.00 π.μ. ώρα. 

ΙΒ Τμήμα: Συνεδριάζει κάθε Δευτέρα, Τρίτη, Τετάρτη, 
Πέμπτη και Παρασκευή ημέρα της εβδομάδας. Δικάζει 
υποθέσεις που υπάγονται στη διαδικασία των ασφαλιστι¬ 
κών μέτρων. Αν τύχει οι κατά τις προηγούμενες διατάξεις 
του άρθρου αυτού και του άρθρου 9 οριζόμενες ημέρες 
συνεδριάσεως των πολιτικών Τμημάτων του Πρωτοδι¬ 
κείου να είναι αργίες δεν γίνεται προσδιορισμός υποθέ¬ 
σεων σ’ αυτές. 

Οι υποθέσεις προσωπικής κρατήσεως θα προσδιορίζο¬ 
νται για εκδίκαση μόνο στο Δ πινάκιο της Τετάρτης και της 
Παρασκευής. 

Αρθρο 13ο 

1. Κάθε άλλη υπόθεση που δεν μνημονεύεται ειδικά στο 
προηγούμενο άρθρο δικάζεται από τα τμήματα, πρώτο, 
δεύτερο, τρίτο και τέταρτο. Κάθε αμφισβήτηση σχετικά 
με την υπαγωγή διαφοράς ή υπόθεσης σε ορισμένο από τα 
εις το προηγούμενο άρθρο τμήματα πριν από την εγγραφή 
της στο σχετικό πινάκιο ή τον προσδιορισμό της επιλύεται 
από τον Πρόεδρο του Τριμελούς Συμβουλίου ή τον νόμιμο 
αναπληρωτή του. 

2. Κατά την κατανομή των υποθέσεων στα παραπάνω 
Τμήματα, που δικάζουν όμοιες υποθέσεις, επιδιώκεται να 
τηρείται, κατά το δυνατόν, η αρχή του ίσου αριθμού υπο¬ 
θέσεων. 

3. Η σύνθεση των ανωτέρω Τμημάτων του Μονομελούς 
Πρωτοδικείου σε δικαστές ορίζεται με απόφαση του Τρι¬ 
μελούς Συμβουλίου πριν από την έναρξη του δικαστικού 
έτους. Κατά τη διάρκεια του δικαστικού έτους εφ’ όσον το 
επιβάλλουν ειδικές υπηρεσιακές ανάγκες, είναι δυνατή η 
μετακίνηση δικαστών από ένα τμήμα σε άλλο, με από¬ 
φαση του Τριμελούς Συμβουλίου. 

4. Οι Πρωτόδικες που τοποθετούνται σε άνα από τα Α, 
Β, Γ, Δ, Ε, Σ, Ζ και I τμήματα του Μονομελούς Πρωτοδι¬ 
κείου υπηρετούν υποχρεωτικά σ’ αυτά για χρονικό διά¬ 
στημα τουλάχιστον δύο (2) συνεχών ετών, οι δε δικαστικοί 
πάρεδροι, τυχόν τοποθετούμενοι, για χρονικό διάστημα 
ενός (1) έτους τουλάχιστο. 

ΚΕΦΑΛΑΙΟ ΤΡΙΤΟ 

ΧΡΟΝΟΣ ΣΥΝΕΔΡΙΑΣΕΩΣ ΚΑΙ ΑΡΙΘΜΟΣ 
ΠΡΟΣΔΙΟΡΙΖΟΜΕΝΩΝ ΥΠΟΘΕΣΕΩΝ ΤΩΝ ΤΜΗΜΑΤΩΝ 
ΠΟΛΙΤΙΚΩΝ ΥΠΟΘΕΣΕΩΝ 

Άρθρο 14 

1. Όλα τα παραπάνω τμήματα εκδίκασης πολιτικών 
υποθέσεων (Πολυμελούς και Μονομελούς), που αναφέ- 
ρονται στα άρθρα 9 και 12 του κανονισμού αυτού, θα συ¬ 
νεδριάζουν κατά τις προμεσημβρινές ώρες. 

2. Η Συνεδρίαση όλων των Τμημάτων του Πολυμελούς 
Πρωτοδικείου θα αρχίζει την 09.00 π.μ. ώρα. 

3. Η συνεδρίαση των Τμημάτων Α, Β, Γ, Δ, και Ε του Μο¬ 
νομελούς Πρωτοδικείου θα αρχίζει την 10.00 π.μ. ώρα. 

4. Η συνεδρίαση των τμημάτων Σ, Ζ, Η, θ και I του Μο¬ 
νομελούς Πρωτοδικείου θα αρχίζει την 09.00 π.μ. ώρα. 

5. Η συνεδρίαση του ΙΑ Τμήματος, για μεν τις υποθέσεις 
εκούσιας δικαιοδοσίας θα αρχίζει την 11.00 π.μ. ώρα, για 
δε τις υποθέσεις των συναινετικών διαζυγίων θα αρχίζει 
για την πρώτη (Α) συζήτηση στις 10.30 π.μ. ώρα και θα συ¬ 
νεχίζεται μέχρι την 13.00 ώρα με ενδεχόμενες διακοπές 
για τις εν τω μεταξύ κατατιθέμενες αιτήσεις και για την 
δεύτερη (Β) συζήτηση στις 11.00 π.μ. ώρα. 

6. Η συνεδρίαση του ΙΒ τμήματος θα αρχίζει την 09.30 
π.μ. ώρα. 

Άρθρο 15 

1. Ο αριθμός των υποθέσεων που θα εγγράφονται στο 
οικείο πινάκιο καθεμιάς δικασίμου των ως άνω τμημάτων 
του Πολυμελούς Πρωτοδικείου δεν πρέπει να υπερβαίνει: 
α. Για καθένα από τα Α, Γ, Β, Δ και Σ τμήματα, τις (50) πε¬ 
νήντα της τακτικής διαδικασίας β) Για το Ε τμήμα τις (80) 


ογδόντα της τακτικής και τις (35) εκούσιας δικαιοδοσίας. 
Από τις ογδόντα (80) υποθέσεις της τακτικής διαδικασίας 
μόνο 15-20 μπορεί να είναι υποθέσεις για τις οποίες θα γί¬ 
νεται προφορική συζήτηση στο ακροατήριο χωρίς έκδοση 
προδικαστικής απόφασης (άρθρο 226 παρ. 2 εδ. α 
ΚΠολΔ). γ) Για τα Ζ και Η τμήματα τις (50) πενήντα της τα¬ 
κτικής, τις (35) της εκούσιας δικαιοδοσίας. Οι οίκοθεν (τη 
προτάσει του Εισηγητού πτωχεύσεων) προσδιορίζονται 
απεριορίστως. 

2. Ο αριθμός των προσδιοριζομένων προς εκδίκαση 
υποθέσεων για καθεμιά δικάσιμο των ως άνω τμημάτων 
του Μονομελούς Πρωτοδικείου δεν πρέπει να υπερβαί¬ 
νει: 

α. Για το Α τμήμα, που τηρούνται Α, Β και Γ πινάκια (ενο¬ 
χικού), τις 12 υποθέσεις, για το καθένα από τα Α και Γ πι¬ 
νάκια, εις δε το Β πινάκιο εγγράφονται ανακοπές κατά 
αναγκαστικής εκτελέσεως απεριορίστως. Εν περιπτώσει 
όμως υπερβάσεως του αριθμού των 12 υποθέσεων, ορίζε¬ 
ται και έτερος δικαστής προς εκδίκασή των, υπό του Προ¬ 
έδρου του Τριμελούς Συμβουλίου. 

β. Για το Β τμήμα, που τηρούνται Α, Β και Γ πινάκια (ενο¬ 
χικού), τις 12 υποθέσεις για το καθένα από τα Α, Β, Γ πινά¬ 
κια. 

γ. Για το Γ τμήμα, που τηρούνται Α, θ, Γ και Δ πινάκια 
(ενοχικού), τις 12 υποθέσεις για το καθένα από τα Α και Γ 
πινάκια, τις 35 υποθέσεις (προσωπικές κρατήσεις), για το 
Δ πινάκιο, εις δε το θ πινάκιο εγγράφονται ανακοπές κατά 
αναγκαστικής εκτελέσεως απεριορίστως. Εν περιπτώσει, 
όμως, υπερβάσεως του αριθμού των 12 υποθέσεων, ορί¬ 
ζεται και έτερος δικαστής προς εκδίκασή των, υπό του 
προέδρου του Τριμελούς Συμβουλίου. 

δ. Γ ια το Δ Τμήμα, που τηρούνται Α, Β, Γ πινάκια (ενοχι¬ 
κού) και Ε πινάκιο (Δημοσίου), τις 12 υποθέσεις για το κα¬ 
θένα από τα Α, Β, Γ πινάκια και τις 10 υποθέσεις για το Ε 
πινάκιο. 

ε. Για το Ε τμήμα, που τηρούνται Ζ, Η πινάκια (εμπράγ¬ 
ματου) και Γ, Δ πινάκια (ενοχικού) τις 10 υποθέσεις για το 
καθένα από τα Ζ και Η πινάκια και τις 12 υποθέσεις για το 
καθένα από τα Γ και Δ πινάκια. 

στ. Για το Σ τμήμα, στο οποίο τηρείται κάθε Δευτέρα, 
Τετάρτη, Πέμπτη και Παρασκευή ένα πινάκιο, κάθε Τρίτη 
δε δύο (2) πινάκια, τις 16 υποθέσεις για κάθε πινάκιο. 

ζ. Για το Ζ τμήμα, στο οποίο τηρείται από ένα πινάκιο 
κατά δικάσιμο (Δευτέρα - Τετάρτη) τις 15 υποθέσεις για 
κάθε πινάκιο. 

η. Για το Η τμήμα, στο οποίο τηρείται κάθε Δευτέρα και 
Παρασκευή από ένα πινάκιο και κάθε Τετάρτη δύο (2) πι¬ 
νάκια, τις 15 υποθέσεις για κάθε πινάκιο. 

θ. Για το θ τμήμα οι υποθέσεις που θα προσδιορίζονται 
για κάθε δικάσιμο (Δευτέρα - Τρίτη - Πέμπτη) δεν πρέπει 
να υπερβαίνουν τις 50 για τις μισθωτικές διαφορές, τις 8 
για τις διαφορές μεταξύ ιδιοκτητών και διαχειριστών ιδιο¬ 
κτησίας κατ’ ορόφους, τις 15 για τις διαφορές από πιστω¬ 
τικούς τίτλους, συνολικά δε τις 73 υποθέσεις κατά δικά¬ 
σιμο. 

ι. Για το I τμήμα οι υποθέσεις που θα προσδιορίζονται 
κατά δικάσιμο δεν πρέπει να υπερβαίνουν τις 15. 

ια. Γ ια το ΙΑ τμήμα. Οι υποθέσεις εκούσιας δικαιοδοσίας 
που θα προσδιορίζονται κατά δικάσιμο δεν πρέπει να 
υπερβαίνουν τις 25. Οι υποθέσεις του άρθρου 16 του Ν. 
1329/83 (συναινετικά διαζύγια) θα προσδιορίζονται για 
πρώτη μεν συζήτηση κάθε Δευτέρα και Πέμπτη, απεριορί- 

στως, για δεύτερη δε συζήτηση κάθε Τετάρτη και μέχρι 40 
υποθέσεις κατά δικάσιμο. 

ιβ. Για το ΙΒ τμήμα, οι υποθέσεις που θα προσδιορίζο¬ 
νται κατά δικάσιμο δεν πρέπει να υπερβαίνουν τις 25. 

3. Οι υποθέσεις προσωπικής κρατήσεως θα προσδιορί¬ 
ζονται για εκδίκαση μόνο στο Δ πινάκιο της Τετάρτης και 
της Παρασκευής με τριάντα πέντε (35) υποθέσεις για 
κάθε πινάκιο. 

Άρθρο Ιβ 

1. Οι αρμόδιοι Γραμματείς προσδιορισμού των οικείων ως 
άνω Τμημάτων του Πρωτοδικείου θα προσδιορίζουν εις τα 
ανωτέρω Πολιτικά Τμήματα μόνο το συνολικό ποσοστό 
των 90% των υποθέσεων εκείνων που πρέπει να είναι 
γραμμένες στο σχετικό πινάκιο ή που πρέπει να προσδιο¬ 
ρίζονται. Το υπόλοιπο ποσοστό των 10% των ιδίων υποθέ¬ 
σεων θα προσδιορίζεται πάντοτε από τον Πρόεδρο του 
Τριμελούς Συμβουλίου ή τον νόμιμο αναπληρωτή του και 
έτσι δεν θα υπάρξει υπέρβαση του συνολικού αριθμού των 
εγγεγραμμένων υποθέσεων της συγκεκριμένης δικασί¬ 
μου. 

2. Ο Πρόεδρος του Τριμελούς Συμβουλίου ή ο νόμιμος 
αναπληρωτής του αποφαίνεται για τις αιτήσεις κατά προ¬ 
τίμηση προσδιορισμού συζήτησης υπόθεσης σε σύντομη 
δικάσιμο. Οι κατά προτίμηση προσδιοριζόμενες υποθέ¬ 
σεις δεν θα υπερβαίνουν τον αριθμό που έχει καθορισθεί 
ως άνω από τον κανονισμό του δικαστηρίου. 

3. Ο Πρόεδρος του Τριμελούς Συμβουλίου ή ο νόμιμος 
αναπληρωτής του δικαιούται ακόμη να προσδιορίζει κατά 
τη διάρκεια του δικαστικού έτους σε επείγουσες περιπτώ¬ 
σεις συζητήσεις υποθέσεων καθ’ υπέρβαση του άνω αριθ¬ 
μού, που καθορίζεται από τον παρόντα κανονισμό ή την 
ολομέλεια του Πρωτοδικείου και σε ποσοστό που δεν θα 
υπερβαίνει το 10% του αριθμού αυτού. 

Άρθρο 16Α 

Σε περίπτωση που τυχόν σε κάποιο πινάκιο Πολιτικού 
Τμήματος του Πρωτοδικείου παρά τα όσα έχουν ορισθεί 
με τις προηγούμενες διατάξεις έχει γίνει εγγραφή μιας ή 
και περισσοτέρων υποθέσεων με υπέρβαση του αριθμού 
που προσδιορίσθηκε παραπάνω, τότε το δικαστήριο μπο¬ 
ρεί αυτεπάγγελτα να αναβάλλει την συζήτηση της υπερά¬ 
ριθμης ή των υπεραρίθμων υποθέσεων σε μεταγενέστε¬ 
ρες δικασίμους του ίδιου πολιτικού τμήματος με σχετική 
επισημείωση στο οικείο πινάκιο του. 

Άρθρο 17 

Συναφείς πολιτικές υποθέσεις ή διαφορές που ανήκουν 
σε διάφορα πολιτικά τμήματα του Πρωτοδικείου εγγράφο- 
νται στο πινάκιο του τμήματος στο οποίο υπάγεται η κύρια 
υπόθεση ή στο πινάκιο ενός από τα Τμήματα αυτά. Αν 
όμως μία από τις συναφείς υποθέσεις έχει εγγράφει ήδη 
στο πινάκιο Τμήματος, στο Τμήμα αυτό υπάγονται και οι 
λοιπές συναφείς υποθέσεις ή διαφορές. Κάθε μετ’ ανα¬ 
βολή συζήτηση της υπόθεσης γίνεται στο ίδιο Πολιτικό 
Τμήμα που απεφάσισε την αναβολή, εκτός αν η αναβολή 
αποφασίστηκε με σκοπό να γίνει συνεκδίκαση με άλλη συ¬ 
ναφή και εκκρεμή υπόθεση ή διαφορά που είναι εγγε¬ 
γραμμένη στο πινάκιο άλλου πολιτικού τμήματος. Αν από 
κάποιο πολιτικό τμήμα του Πρωτοδικείου εκδοθεί πράξη 
αποδείξεων ή προδικαστική ή άλλη παρεμπίπτουσα από¬ 
φαση τότε η υπόθεση εγγράφεται για να συζητηθεί και 


πάλι στο ίδιο πολιτικό τμήμα που είχε εκδώσει την πράξη ή 
την προδικαστική ή την παρεμπίπτουσα απόφασή του. 
Ανακοπές ερημοδικίας εκδικάζονται από το πολιτικό 
Τμήμα που έχει εκδώσει την ανακοπτομένη απόφαση. 

ΚΕΦΑΛΑΙΟ ΤΕΤΑΡΤΟ 

ΧΡΟΝΙΚΗ ΠΕΡΙΟΔΟΣ 
ΠΡΟΣΔΙΟΡΙΣΜΟΥ ΤΑΚΤΙΚΩΝ ΔΙΚΑΣΙΜΩΝ 

ΠΕΡΙΟΔΟΣ ΔΙΑΚΟΠΩΝ 
Άρθρο 18 

1. Τακτικές δικάσιμοι δεν ορίζονται: α) κατά την πε¬ 
ρίοδο των δικαστικών διακοπών (από 1ης Ιουλίου μέχρι 
της 15ης Σεπτεμβρίου) β) κατά την χρονική περίοδο από 
20 Δεκεμβρίου κάθε έτους μέχρι της 7 Ιανουάριου του 
επομένου έτους γ) κατά την Μεγάλη Εβδομάδα και την 
Εβδομάδα της Διακαινησίμου και δ) κατά τη χρονική πε¬ 
ρίοδο από της 16ης μέχρι της 30 Ιουνίου κάθε χρόνου. Ει- 
δικώτερα, εν όψει των ανωτέρω, οι τακτικές δικάσιμοι θα 
ορίζονται α) μέχρι την 15 Ιουνίου κάθε χρόνου (για την 
πρώτη ως άνω περίπτωση), β) μέχρι και της 19 Δεκεμβρίου 
κάθε χρόνου (για την δεύτερη ως άνω περίπτωση), γ) μέχρι 
και της τελευταίας εργάσιμης ημέρας προ της Μεγάλης 
Εβδομάδας (για την τρίτη ως άνω περίπτωση) και δ) μέχρι 
και της 15 Ιουνίου κάθε χρόνου (για την τετάρτη ως άνω 
περίπτωση). 


2. Οι υποθέσεις που υπάγονται στα τμήματα από το δέ¬ 
κατο (I) μέχρι και το δωδέκατο (ΙΒ) του Μονομελούς Πρω¬ 
τοδικείου (καθορισμός προσωρινής αποζημιώσεως από 
αναγκαστική απαλλοτρίωση, υποθέσεις εκούσιας δικαιο¬ 
δοσίας και υποθέσεις ασφαλιστικών μέτρων) δικάζονται 
τακτικά και σε όλες τις εργάσιμες ημέρες δημοσίων υπη¬ 
ρεσιών των χρονικών περιόδων των εορτών του Πάσχα μέ¬ 
χρι και τη Μεγάλη Τετάρτη και στη συνέχεια από την Τρίτη 
ημέρα της Διακαινησίμου, των Χριστουγέννων - Νέου 
Έτους ως και του χρονικού διαστήματος από της 16ης μέ¬ 
χρι και της 30ης Ιουνίου κάθε χρόνου. 


3. Κατά τις παραπάνω στην παρ. 1 αναφερόμενες περι¬ 
πτώσεις με στοιχ. β μέχρι και δ χρονικές περιόδους διακο¬ 
πών ο Πρόεδρος του Τριμελούς Συμβουλίου μπορεί, όταν 
κατά την κρίση του, υπάρχει κίνδυνος από την αναβολή να 
ορίζει έκτακτες δικάσιμους με τον όρο της τήρησης των 
ισχυουσών διατάξεων. 

Άρθρο 19 

1. Κατά την περίοδο των διακοπών (1 Ιουλίου έως 15 
Σεπτεμβρίου) δικάζονται κατ’ εξαίρεση οι υποθέσεις που 
αναφέρονται στο άρθρο 27 παρ. 1 του Κώδικα Οργανι¬ 
σμού Δικαστηρίων (Ν. 1756/88, ως ετροπ. δια του Ν. 
1868/89). Ειδικώτερα δικάζονται α) κατά το άνω χρονικό 
διάστημα εκτός από τον μήνα Αύγουστο 1) οι υποθέσεις 
τις οποίες ο Πρόεδρος του Τριμελούς Συμβουλίου χαρα¬ 
κτήρισε ως κατεπείγουσες και 2) οι υποθέσεις που αφο¬ 
ρούν διαταγές πληρωμής και πιστωτικούς τίτλους, εργατι¬ 
κές διαφορές και απόδοση της χρήσης του μισθίου και β) 
καθ’ όλο το άνω χρονικό διάστημα οι υποθέσεις που αφο¬ 
ρούν ασφαλιστικά μέτρα και αναστολή εκτέλεσης. 

ΚΕΦΑΛΑΙΟ ΠΕΜΠΤΟ 

ΤΜΗΜΑ ΕΚΔΟΣΕΩΣ ΔΙΑΤΑΓΩΝ 
ΠΛΗΡΩΜΗΣ ΚΑΙ ΕΙΣΗΓΗΤΟΥ 
ΠΤΩΧΕΥΣΕΩΝ 
Άρθρο 20 

1. Συνιστώνται ιδιαίτερα Τρήμα εκδόσεως διαταγών 
πληρωμής και Εισηγητού Πτωχεύσεων. 

2. Το Τμήμα εκδόσεως Διαταγών Πληρωμής αντικεί¬ 
μενο έχει την έκδοση διαταγών πληρωμής και σ’ αυτό υπη¬ 
ρετούν οι πρωτόδικες και δικαστικοί πάρεδροι που έχουν 
τοποθετηθεί στο τμήμα θ του Μονομελούς Πρωτοδικείου 
(διαφορές από πιστωτικούς τίτλους κ.λπ.). 

3. Στο τμήμα Εισηγητού πτωχεύσεων υπηρετεί ένας ή 
περισσότεροι πρωτόδικες ή δικαστικοί πάρεδροι, που ορί¬ 
ζονται από το Τριμελές συμβούλιο. Αντικείμενο δε έχει τις 
αρμοδιότητες που προβλέπονται από τις σχετικές διατά¬ 
ξεις της εμπορικής νομοθεσίας (πτωχευτ. Δικαίου). 

ΚΕΦΑΛΑΙΟ ΕΚΤΟ 

ΠΟΙΝΙΚΕΣ ΚΑΙ ΠΕΙΘΑΡΧΙΚΕΣ ΥΠΟΘΕΣΕΙΣ 
ΥΠΟΘΕΣΕΙΣ ΣΕ ΣΥΜΒΟΥΛΙΟ, κ.λπ. 

Άρθρο 21 

Το Πρωτοδικείο διαιρείται σε τρία τμήματα για την εκδί¬ 
καση των ποινικών και πειθαρχικών υποθέσεων, ως και 
των υποθέσεων για τις οποίες λαμβάνονται αποφάσεις σε 
Συμβούλιο. 

α) Στο Τακτικό Ποινικό Τμήμα. Αυτό δικάζει όλες τις 
ποινικές υποθέσεις, που σύμφωνα με τις σχετικές διατά¬ 
ξεις δικάζονται στα ακροατήρια του ΜΟΔ, του Τριμελούς 
και Μονομελούς Πλημμελειοδικείου, Τριμελούς και Μο¬ 
νομελούς Δικαστηρίου Ανηλίκων και Αγορανομικού Δικα- 
στηρίκου. 

β) Στο Α Τμήμα Βουλευμάτων και Συμβουλίων. Αυτό δι¬ 
κάζει πάσης φύσεως ποινικές υποθέσεις για τις οποίες 
εκδίδεται βούλευμα κατόπιν τακτικής ανάκρισης ή λαμβά- 
νεται απόφαση σε Συμβόλιο και Πειθαρχικές υποθέσεις 
συγκεκριμένης κατηγορίας δημοσίων υπαλλήλων ή λει¬ 
τουργών κρινομένων από το Πειθαρχικό Συμβούλιο, που 
συγκροτείται από τους δικαστές του τμήματος αυτού, και 

γ) Στο Β Τμήμα Βουλευμάτων. Αυτό δικάζει πάσης φύ¬ 
σεως ποινικές υποθέσεις για τις οποίες εκδίδεται βού¬ 
λευμα κατόπιν προανακρίσεως. 

Άρθρο 22 

1. Τα ποινικά δικαστήρια συνεδριάζουν κατά τις αναφε- 
ρόμενες παρακάτω ημέρες: Α. Το Πρωτοβάθμιο Μικτό 
Ορκωτό Δικαστήριο συγκροτείται κάθε μήνα, εκτός από 
τους μήνες Ιούλιο, Αύγουστο και Σεπτέμβριο, κατά τους 
οποίους μπορεί να συγκροτηθεί μόνο για εξαιρετικούς λό¬ 
γους, η ύπαρξη των οποίων κρίνεται από τον Εισαγγελέα 
Εφετών, η λειτουργία δε αυτού καθορίζεται ειδικότερα 
από τις διατάξεις των άρθρων 377 επ. του ΚΠοινΔ. Συνε¬ 
δριάζει κάθε Τετάρτη ημέρα της εβδομάδος, εφ’ όσον 
προσδιορίσθηκαν υποθέσεις προς εκδίκαση από τον Ει- 
σαγγελέα Εφετών Θεσσαλονίκης. Επίσης οι τακτικοί δικα¬ 
στές αυτού συνεδριάζουν την πρώτη ημέρα κάθε συνοδού 
για την κήρυξη της έναρξης της συνόδου και για την διε¬ 
νέργεια της σχετικής διαδικασίας της συνθέσεως αυτού, 
όπως ειδικότερα ορίζεται από τα άρθρα 388 επ. του Κωδ. 
Ποιν. Δικονομίας. 


Β. Το Τριμελές Πλημμελειοδικείο συνεδριάζει σε δύο 
συνθέσεις (σε Α και Β) όλες τις εργάσιμες ημέρες της 
εβδομάδας, επί πλέον δε και σε τρίτη (Γ) σύνθεση κάθε 
Δευτέρα, Τρίτη, Τετάρτη και Πέμπτη εργάσιμη ημέρα της 
εβδομάδος. Έχει δε και την ιδιότητα και στις τρεις συνθέ¬ 
σεις του και του Τριμελούς Αγορανομικού Δικαστηρίου, 
εφ’ όσον οι δικαστές που αποτελούν κάθε συγκεκριμένη 
σύνθεση του έχουν ορισθεί και ως αγορανομικξοί δικα¬ 
στές. 

Γ. Το Μονομελές Πλημμελειοδικείο συνεδριάζει σε 
τέσσερις συνθέσεις. Ειδικώτερα συνεδριάζει 1) σε σύν¬ 
θεση Α, Β και Γ όλες τις εργάσιμες ημέρες για την εκδί¬ 
καση κοινών πλημμελημάτων και 2) σε σύνθεση Δ όλες 
επίσης τις εργάσιμες ημέρες, εκ των οποίων κάθε Τε¬ 
τάρτη, Πέμπτη και Παρασκευή θα συνεδριάζει τούτο ως 
αγορανομικό δικαστήριο και θα προσδιορίζονται σ’ αυτό 
αγορανομικά πλημμελήματα, τις δε άλλες εργάσιμες ημέ¬ 
ρες για την εκδίκαση κοινών πλημμελημάτων. 

Δ. Το Τριμελές Δικαστήριο Ανηλίκων συνεδριάζει κάθε 
Τετάρτη ημέρα της εβδομάδας. 

Ε. Το Μονομελές Δικαστήριο Ανηλίκων συνεδριάζει 
κάθε Τετάρτη ημέρα της εβδομάδος. 

ΣΤ. Το Τριμελές Πλημμελειοδικείο σε Α σύνθεση και το 
Μονομελές Πλημμελειοδικείο σε Α σύνθεση συνεδριά¬ 
ζουν, για την εκδίκαση των υπαγομένων στην αρμοδιότητα 
τους αυτοφόρων πλημμελημάτων, όλες τις εργάσιμες 
ημέρες της εβδομάδος, ως και το Σάββατο. 

2. Οι συνεδριάσεις των ανωτέρω δικαστηρίων αρχίζουν 
την 09.00 π.μ. ώρα πλην των συνεδριάσεων των άνω υπό 
στοιχ. - ΣΤ - δικαστηρίων (για την εκδίκαση των αυτοφό¬ 
ρων πλημμελημάτων) που αρχίζουν την 12.00 π.μ. ώρα. 

Άρθρο 23 

1 ■ Τα ποινικά δικαστήρια δεν συνεδριάζουν α) κατά τον 
μήνα Αύγουστο των δικαστικών διακοπών, β) κατά την 
χρονική περίοδο από 20 Δεκεμβρίου κάθε έτους μέχρι της 
7ης Ιανουάριου του επομένου έτους και γ) κατά τη Με¬ 
γάλη Εβδομάδα και την Εβδομάδα της Διακαινησίμου. 
Κατ’ εξαίρεση όμως και κατά τα παραπάνω χρονικά δια¬ 
στήματα κατά τις εργάσιμες ημέρες των δημοσίων υπηρε¬ 
σιών δικάζονται οι υποθέσεις που αναφέρονται στο άρθρο 
27 παρ. 1 του Κώδικα Οργανισμού Δικαστηρίων. Ειδικώ- 
τερα δικάζονται α) οι ποινικές υποθέσεις που εκδικάζο- 
νται κατά τη διαδικασία των άρθρων 417-427 του ΚΠοινΔ 
ή για τις οποίες προβλέπεται προθεσμία εκδίκασης β) ποι¬ 
νικές υποθέσεις που αφορούν τον καθορισμό συνολικής 
ποινής, γ) οι αιτήσεις ακύρωσης διαδικασίας και απόφα¬ 
σης, δ) οι αιτήσεις αναβολής της δίκης ή διακοπής της ποι¬ 
νής και ε) οι αντιρρήσεις ή αμφιβολίες για την εκτέλεση 
ποινής και την ανασταλτική δύναμη ένδικου μέσου. 

2. Κατά τις παραπάνω στην παρ. 1 με στοιχεία β και γ 
χρονικές περιόδους διακοπών ο Πρόεδρος του Τριμελούς 
Συμβουλίου μπορεί, όταν, κατά την κρίση του, υπάρχει 
κίνδυνος από την αναβολή να ορίζει έκτακτες δικασίμους 
με τον όρο της τήρησης των ισχυουσών διατάξεων. 

Άρθρο 24 

1. Σε κάθε συνεδρίαση των ποινικών δικαστηρίων του 
Πρωτοδικείου ο αριθμός των εισαγομένων υποθέσεων 
δεν πρέπει σε καμμιά περίπτωση να υπερβαίνει: 

Α). Τη μία (1) στο Πρωτοβάθμιο Μικτό Ορκωτό Δικαστή¬ 
ριο. 

Β). Τις τριάντα (30) υποθέσεις στο Τριμελές Πλημμε¬ 
λειοδικείο, από τις οποίες οι είκοσι πέντε (25) θα προσ¬ 
διορίζονται από τον Εισαγγελέα Πλημμελειοδικών και οι 
υπόλοιπες από το δικαστήριο σε περίπτωση αναβολής με 
ρητή δικάσιμο. 

Γ). Τις εξήντα (60) στο Μονομελές Πλημμελειοδικείο, 
από τις οποίες οι πενήντα πέντε (55) θα προσδιορίζονται 
από τον Εισαγγελέα Πλημμελειοδικών και οι υπόλοιπες 
από το δικαστήριο σε περίπτωση αναβολής σε ρητή δικά¬ 
σιμο. 

Δ). Τις (5) πέντε στο Τριμελές Δικαστήριο Ανηλίκων, 
από τις οποίες οι (4) τέσσερις θα προσδιορίζονται από τον 
Εισαγγελέα Πλημμελειοδικών και οι υπόλοιπες από το δι¬ 
καστήριο σε περίπτωση αναβολής σε ρητή δικάσιμο. 

Ε) Τις (30) τριάντα στο Μονομελές Δικαστήριο Ανηλί¬ 
κων, από τις οποίες οι είκοσι πέντε (25) θα προσδιορίζο¬ 
νται από τον Εισαγγελέα Πλημμελειοδικών και οι υπόλοι¬ 
πες από το δικαστήριο σε περίπτωση αναβολής σε ρητή 
δικάσιμο. 

Αρθρο 25 

Στις παρακάτω περιπτώσεις και ειδικώτερα: α) όταν 
υπάρχει άμεσος κίνδυνος παραγραφής του αξιοποίνου κά¬ 
ποιας πράξεως β) όταν επίκειται σε πολύ σύντομο χρόνο η 
αποφυλάκιση του κρατουμένου κατηγορουμένου από τις 
φυλακές, επειδή εξαντλείται το ανώτατο όριο της προσω¬ 
ρινής του κράτησης γ) όταν πρόκειται να γίνει καθορισμός 
συνολικής ποινής, δ) όταν πρόκειται να εκδικασθεί σχε¬ 
τική αίτηση του καταδικασθέντα για αναστολή εκτελέ- 
σεως και όταν ε) ο νόμος ορίζει προθεσμία προσδιορι¬ 
σμού, σ’ αυτές μόνο τις εξαιρετικές περιπτώσεις επιτρέ¬ 
πεται παραδεκτά να γίνει επί πλέον προσδιορισμός τέ¬ 
τοιων μόνο υποθέσεων και πέρα του εις το προηγούμενο 
άρθρο μνημονευομένου συνολικού αριθμού των υποθέ¬ 
σεων. Επίσης ο παραπάνω αριθμός μπορεί να αυξηθεί αν ο 
Εισαγγελέας μετά τη σύμφωνη γνώμη του διευθύνοντος 
το δικαστήριο, λαμβάνοντας υπόψη και τα στατιστικά δε¬ 
δομένα, κρίνει ότι όλες οι υποθέσεις μπορούν να περατω- 
θούν εντός της ημέρας. 

Αρθρο 26 

1. Πέρα από τις ανωτέρω εξαιρετικές περιπτώσεις του 
προηγούμενου άρθρου σε καμιά άλλη περίπτωση δεν επι¬ 
τρέπεται να γίνει υπέρβαση των παραπάνω αριθμών των 
ποινικών υποθέσεων που προσδιορίζονται να εκδικα- 
σθούν σε συγκεκριμένη συνεδρίαση ποινικού δικαστηρί- 
κου του Πρωτοδικείου. 

2. Σε περίπτωση που τυχόν υπάρχουν παρά τα ανωτέρω 
πλεονάζουσες προσδιορισμένες υποθέσεις στα πινάκια 
των παραπάνω μνημονευομένων ποινικών δικαστηρίων 
του Πρωτοδικείου, τότε οι δικαστές της συγκεκριμένης 
συνθέσεως έχουν την εξουσία να αναβάλλουν αυτεπαγ- 
γέλτως όλες αυτές τις πλεονάζουσες υποθέσεις σε άλλες 
δικασίμους του ίδιου δικαστηρίου, οι οποίες μπορεί κατά 
την κρίση τους να προσδιορισθούν και σε ρητές δικασί¬ 
μους, εφ’ όσον αυτό είναι εφικτό. Για να είναι όμως πα¬ 
ραδεκτές αυτές οι αναβολές θα πρέπει οι πλεονάζουσες 
υποθέσεις να μην ανήκουν σε καμία κατηγορία από αυτές 
που αναφέρονται στο προηγούμενο άρθρο 25 του παρό¬ 
ντος κανονισμού. 


ΚΕΦΑΛΑΙΟ ΕΒΔΟΜΟ 
Η ΚΛΗΡΩΣΗ ΤΩΝ ΠΟΙΝΙΚΩΝ ΣΥΝΘΕΣΕΩΝ 
Άρθρο 27 

1. Η κλήωση για την κατάρτιση των συνθέσεων των ποι¬ 
νικών δικαστηρίων του Πρωτοδικείου θεσσαλονικής στις 
δικασίμους κάθε μήνα γίνεται από το Τριμελές Πλημμε¬ 
λειοδικείο Θεσσαλονίκης που δικάζει σε πρώτη σύνθεση, 
στην πρώτη δικάσιμο του δευτέρου δεκαημέρου του 
προηγουμένου μήνα. Αν όμως τέτοια δικάσιμος δεν υπάρ¬ 
χει ή ματαιωθεί η κλήρωση γίνεται την πρώτη εργάσιμη 
ημέρα μετά από αυτή. Αν η συνεδρίαση ματαιωθεί για 
οποιοδήποτε λόγο, γίνεται την επομένη δικάσιμο η εργά¬ 
σιμη ημέρα αντίστοιχα. 

2. Ο Πρόεδρος του Συμβουλίου που διευθύνει το δικα¬ 
στήριο και ο Εισαγγελέας που διευθύνει την Εισαγγελία 
Πρωτοδικών θεσ/νίκης καταρτίζουν πίνακες οι οποίοι πε¬ 
ριλαμβάνουν κατ’ αρχαιότητα και με αριθμητική σειρά τα 
ονόματα: 

Στο Πρωτοδικείο: 

α) όλων των Προέδρων Πρωτοδικών, από τους οποίους 
κληρώνονται οι Πρόεδροι των Μικτών Ορκωτών Δικαστη¬ 
ρίων και ο ανάλογος προς τις υπηρεσιακές ανάγκες αριθ¬ 
μός από τους Προέδρους των Τριμελών Πλημμελειοδι¬ 
κείων. 

β) των αρχαιοτέρων Πρωτοδικών, από τους οποίους 
κληρώνονται οι Πρόεδροι των υπολοίπων τριμελών πλημ¬ 
μελειοδικείων. 

γ) όλων των υπολοίπων Πρωτοδικών, από τους οποίους 
κληρώνονται τα μέλη των Μικτών Ορκωτών Δικαστηρίων, 
των Τριμελών Πλημμελειοδικείων και οι δικαστές των Μο¬ 
νομελών Πλημμελειοδικείων. 

δ) των Παρέδρων Πρωτοδικών, από τους οποίους κλη¬ 
ρώνονται μόνο αριστερά μέλη στις συνθέσεις τριμελών 
πλημμελειοδικείων. 

Στην Εισαγγελία Πρωτοδικών. 

α) όλων των Εισαγγελέων Πρωτοδικών, από τους 
οποίους κληρώνονται οι Εισαγγελείς των Μικτών Ορκω¬ 
τών Δικαστηρίων και ανάλογος προς τις υπηρεσιακές ανά¬ 
γκες αριθμός από τους Εισαγγελείς των Τριμελών Πλημ¬ 
μελειοδικείων. 

β) όλων των Αντιεισαγγελέων Πρωτοδικών, από τους 
οποίους κληρώνονται οι Εισαγγελείς των Υπολοίπων Τρι¬ 
μελών Πλημμελειοδικείων και ανάλογος προς τις υπηρε¬ 
σιακές ανάγκες αριθμός από τους Εισαγγελείς των Μονο¬ 
μελών Πλημμελειοδικείων. 

γ) Των Παρέδρων Εισαγγελίας, από τους οποίους κλη¬ 
ρώνονται Εισαγγελείς των Μονομελών Πλημμελειοδι¬ 
κείων και εφόσον επιβάλλεται από υπηρεσιακές ανάγκες 
και ανάλογος αριθμός από τους Εισαγγελείς των Τ ριμελών 
Πλημμελειοδικείων. 

3. Το αργότερο μέχρι την προηγούμενη ημέρα της κλή¬ 
ρωσης ο Πρόεδρος του Τριμελούς Συμβουλίου παραδίδει 
στον προεδρεύονται του Τριμελούς Πλημμελειοδικείου 
που θα διενεργήσει τη σχετική κλήρωση των συνθέσεων 
τους παραπάνω πίνακες των δικαστικών και εισαγγελικών 
λειτουργών, ως και κατάσταση με τα ποινικά δικαστήρια 
που θα συνεδριάζουν στο Πρωτοδικείο σε συγκεκριμένες 
ημέρες του επόμενου μήνα. 

Άρθρο 28 

1. Για κάθε μήνα καθορίζεται από τον Πρόεδρο του Τρι- 

μελούς Συμβουλίου που διευθύνει το Πρωτοδικείο η υπη¬ 
ρεσία ποινικών δικαστηρίων που αναλογεί σε κάθε δικα¬ 
στικό λειτουργό. Με βάση τους πίνακες, καταρτίζονται 
κλήροι, τοποθετούνται σε χωριστές κληρωτίδες οι κατη¬ 
γορίες κάθε δικαστηρίου (Προέδρων, Αρχαιοτέρων Πρω¬ 
τοδικών, υπόλοιπων Πρωτοδικών, Εισαγγελέων) και διε- 
νεργείται η κλήρωση για την κατάρτιση των συνθέσεων. 
Αν εξαντληθούν οι κλήροι πριν συμπληρωθούν όλες οι 
συνθέσεις, τοποθετούνται πάλι στην ίδια κληρωτίδα. 
Όταν κατά την κλήρωση συμπληρωθεί η ανάλογη μηνιαία 
υπηρεσία για κάθε δικαστή το άνομα του συγκεκριμένου 
δικαστή δεν τίθεται πλέον στην κληρωτίδα για τις επακο- 
κουθούσες κληρώσεις. Δικαστής που κληρώνεται για 
ημέρα που μετέχει στη σύνθεση του Πολυμελούς Πρωτο¬ 
δικείου και άλλων συνθέσεων ποινικών δικαστηρίων εξαι¬ 
ρείται. Δικαστικοί Λειτουργοί, οι οποίοι κατά τη διάρκεια 
του ίδιου δικαστικού έτους έχουν κληρωθεί κατ’ επανά¬ 
ληψη, έχουν δικαίωμα να ζητήσουν με προσφυγή στο Τρι¬ 
μελές Συμβούλιο ή στον Προϊστάμενο της Εισαγγελίας την 
εξαίρεσή τους από την κλήρωση του επομένου μήνα. 

2. Ειδικώτερα η κλήρωση για τα δικαστήρια που λει¬ 
τουργούν στο Πρωτοδικείο γίνεται ως εξής: 

Α. Μικτά Ορκωτά Δικαστήρια 

1. Πρόεδροι. 

Στην κληρωτίδα εισάγονται κλήροι με τα ονόματα όλων 
των Προέδρων Πρωτοδικών που υπηρετούν στο Πρωτοδι¬ 
κείο. Κληρώνονται τακτικοί για όλες τις δικασίμους ΜΟΔ 
του μηνάς. Μετά κληρώνονται και ισάριθμοι αναπληρωμα¬ 
τικοί 

2. Μέλη των συνθέσεων. 

Εν συνεχεία εισάγονται στην κληρωτίδα κλήροι με τα 
ονόματα όλων των Πρωτοδικών που υπηρετούν στο Πρω¬ 
τοδικείο, εκτός από τα ονόματα των αρχαιοτέρων Πρωτο¬ 
δικών που κληρώνονται ως Πρόεδροι των Τριμελών Πρω¬ 
τοδικείων. Κληρώνονται τακτικοί ισάριθμοι με τις δικασί¬ 
μους του μηνός. 

3. Εισαγγελείς ΜΟΔ. Στην κληρωτίδα εισάγονται κλήροι 
με όλα τα ονόματα του οικείου πίνακα των Εισαγγελέων. 
Κληρώνονται ισάριθμοι προς τις δικασίμους τακτικοί και εν 
συνεχεία αναπληρωματικοί. 

Β. Τριμελή Πλημμελειοδικεία. 

1. Πρόεδροι και αρχαιότεροι Πρωτόδικες. 

Στην κληρωτίδα εισάγονται κλήροι με όλα τα ονόματα 
των Προέδρων Πρωτοδικών και τόσων εκ των αρχαιοτέ- 
ρων Πρωτοδικών όσων απαιτούνται για να συμπληρωθούν 
οι θέσεις των προεδρευόντων των Τριμελών Πλημμελειο¬ 
δικείων του μηνός. Κληρώνονται τόσοι προεδρεύοντες 
όσοι απαιτούνται για να συμπληρωθούν οι συνθέσεις σύμ¬ 
φωνα με την μηνιαία υπηρεσία. 

2. Υπόλοιποι Πρωτόδικες. 

Στην κληρωτίδα εισάγονται κλήροι με όλα τα ονόματα 
των υπολοίπων Πρωτοδικών (πλην των αρχαιοτέρων που 
προεδρεύουν στα Τριμελή Πλημμελειοδικεία). Κληρώνο¬ 
νται τόσοι Πρωτόδικες όσοι απαιτούνται για να συμπληρω¬ 
θούν τα δεξιά και αριστερά μέλη των συνθέσεων. Για τις 
θέσεις των αριστερών μελών μπορούν να παραμείνουν κε¬ 
νές τόσες θέσεις όσες θα καλυφθούν με την κλήρωση των 
Παρέδρων Πρωτοδικών που υπηρετούν στο δικαστήριο, 
σύμφωνα με την επόμενη παράγραφο. 

3. Πάρεδροι Πρωτοδικών. 

Εισάγονται στην κληρωτίδα κλήροι με τα ονόματα των 
Παρέδρων Πρωτοδικών που υπηρετούν στο Δικαστήριο. 


Κληρώνονται τόσοι όσοι απαιτούνται για να συμπληρω¬ 
θούν τα αριστερά μέλη των συνθέσεων σύμφωνα με τη μη¬ 
νιαία υπηρεσία. 

4. Εισαγγελείς. 

Εισάγονται στην κληρωτίδα κλήροι με τα ονόματα του 
οικείου πίνακα των Εισαγγελέων Πρωτοδικών, των Αντιει¬ 
σαγγελέων Πρωτοδικών και εφόσον επιβάλλεται από υπη¬ 
ρεσιακές ανάγκες και ανάλογος αριθμός με ονόματα των 
παρέδρων Εισαγγελίας. Κληρώνονται πρώτα οι τακτικοί 
και ύστερα οι αναπληρωματικοί χωρίς να συμπίπτει η υπη¬ 
ρεσία τους. 

Γ. Μονομελή Πλημμελειοδικεία. 

1. Στην κληρωτίδα εισάγονται κλήροι με τα ονόματα 
όλων των Πρωτοδικών, πλην εκείνων (των αρχαιοτέρων) 
που κληρώνονται ως Πρόεδροι των Τριμελών Πλημμελειο¬ 
δικείων και κληρώνονται τόσοι όσοι απαιτούνται για τη συ¬ 
μπλήρωση των συνθέσεων σύμφωνα με την μηνιαία υπη¬ 
ρεσία. 

2. Εισαγγελείς. 

Εισάγονται στην κληρωτίδα κλήροι με τα ονόματα του 
οικείου πίνακα των Αντιεισαγγελέων Πρωτοδικών και Πα¬ 
ρέδρων Εισαγγελίας. Κληρώνονται πρώτα οι τακτικοί και 
ύστερα οι αναπληρωματικοί χωρίς να συμπίπτει η υπηρε¬ 
σία τους. 

Δ. Αυτόφωρα Τριμελή και Μονομελή Πλημμελειοδικεία 
μη εργασίμων ημερών (Σαββάτου, Εορτών, Εκλογών 
κ.λπ.). Για μεν τα Τριμελή εφαρμόζονται όσα ανωτέρω 
αναφέρονται για τα τακτικά τριμελή για δε τα Μονομελή 
όσα αναφέρονται για τα τακτικά Μονομελή. 

Ε. Οι αναπληρωματικοί για όλες τις συνθέσεις των ποινι¬ 
κών δικαστηρίων κληρώνονται με βάση τη μηνιαία υπηρε¬ 
σία του Προέδρου του Τριμελούς Συμβουλίου, με την Ιδια 
πιο πάνω διαδικασία. 

3. Τα πρόχειρα πρακτικά της κλήρωσης συντάσσονται 
με χρήση χημικού χάρτη σε δύο όμοια πρωτότυπα, τα 
οποία υπογράφονται στην έδρα. Το ένα από αυτά αναρτά- 
ται αμέσως στον πίνακα ανακοινώσεων του δικαστηρίου. 
Ο Πρόεδρος του Τριμελούς Συμβουλίου γνωστοποιεί εγ- 
γράφως στους δικαστές τις συνθέσεις των δικαστηρίων 
στις οποίες κληρώθηκε ο καθένας τους ως τακτικό ή ανα¬ 
πληρωματικό μέλος. 

Άρθρο 29. 

Σε εξαιρετικές περιπτώσεις, οι οποίες αξιολογούνται 
μόνο από τον Πρόεδρο του Τριμελούς Συμβουλίου που 
διευθύνει το Πρωτοδικείο και από τον Εισαγγελέα που 
διευθύνει την Εισαγγελία Πρωτοδικών μπορεί να γίνει και 
κλήρωση δικαστικών και εισαγγελικών λειτουργών που θα 
συμπαρεδρεύουν σε συγκεκριμένη σύνθεση ποινικού δι¬ 
καστηρίου. Η κλήρωση, θα γίνει με την ίδια διαδικασία που 
αναγράφεται στο προηγούμενο άρθρο του παρόντος κα¬ 
νονισμού. 

Άρθρο 30. 

Οι διατάξεις των προηγουμένων άρθρων 27, 28 και 29, 
περί κληρώσεως των συνθέσεων των ποινικών δικαστη¬ 
ρίων, δεν έχουν εφαρμογή στην κατάρτιση των συνθέ¬ 
σεων των δικαστηρίων ανηλίκων. Το Μονομελές Δικαστή¬ 
ριο Ανηλίκων συγκροτείται από τον Δικαστή των Ανηλίκων 
(τακτικό ή αναπληρωτή του) και συμμετέχει εισαγγελικός 
λειτουργός οριζόμενος από τον Εισαγγελέα που διευθύνει 
την Εισαγγελία Πρωτοδικών. Το Τριμελές Δικαστήριο ανη- 

λίκων συγκροτείται από τον δικαστή των ανηλίκων και από 
δύο πλημμελειοδίκες, οριζόμενους από τον Πρόεδρο του 
Τριμελούς Συμβουλίου, του δικαστηρίου δε τούτου προε¬ 
δρεύει, ει δυνατόν, ο δικαστής των ανηλίκων και συμμετέ¬ 
χει εισαγγελικός λειτουργός οριζόμενος από τον Εισαγγε¬ 
λέα που διευθύνει την Εισαγγελία Πρωτοδικών. 

Άρθρο 31 

Απαγορεύεται να προσδιορισθεί ή να αναβληθεί υπό¬ 
θεση σε δικάσιμο για την οποία έχει γίνει η κλήρωση της 
συνθέσεως του ποινικού δικαστηρίου. Κατ’ εξαίρεση επι¬ 
τρέπεται: α) Ο προσδιορισμός στις ακόλουθες περιπτώ¬ 
σεις και ειδικότερα: 1) Αν συμπληρώνεται ο χρόνος της 
παραγραφής του αξιοποίνου της πράξεως, οπότε στην πε¬ 
ρίπτωση αυτή ο Εισαγγελέας Πρωτοδικών εκδίδει αιτιολο¬ 
γημένη πράξη, που παραμένει στη δικογραφία. 2) Αν ο κα¬ 
τηγορούμενος κρατείται και συμπληρώνει το ανώτατο 
όριο της προσωρινής του κρατήσεως. 3) Αν πρόκειται για 
αιτήσεις καθορισμού συνολικής ποινής. 4) Αν πρόκειται 
για αιτήσεις ακύρωσης διαδικασίας και απόφασης. 5) Αν 
πρόκειται για αιτήσεις αναβολής της δίκης ή διακοπής της 
ποινής. 6) Αν ο νόμος ορίζει προθεσμία προσδιορισμού, β) 
Η αναβολή 1) αν ο νόμος ορίζει προθεσμία αναβολής της 
υπόθεσης και 2) αν συντρέχει λόγος αναβολής της υπόθε¬ 
σης σε σύντομη ρητή δικάσιμο, που αιτιολογείται ειδικά 
στην απόφαση. 

ΚΕΦΑΛΑΙΟ ΟΓΔΟΟ 
ΤΜΗΜΑΤΑ ΔΙΑΚΟΠΩΝ 

Άρθρο 32 

Η Ολομέλεια του Πρωτοδικείου καταρτίζει τα τμήματά 
του για το διάστημα των διακοπών (1 Ιουλίου μέχρι 15 Σε¬ 
πτεμβρίου), ανάλογα με την κίνηση του και τον αριθμό των 
υπηρετούντων δικαστικών λειτουργών. Ο αριθμός των 
τμημάτων των διακοπών, το χρονικό διάστημα λειτουργίας 
κάθε τμήματος, ο αριθμός των δικαστικών λειτουργών που 
θα υπηρετούν σε κάθε τμήμα, οι δικάσιμοι κατά τμήμα 
κ.λπ., επί πολιτικών και ποινικών υποθέσεων, καθορίζο¬ 
νται με προηγούμενη απόφαση της Ολομέλειας του Πρω¬ 
τοδικείου, σύμφωνα με το άρθρο 27 παρ. 3 του Ν. 1756/ 
1988, όπως αντικαταστάθηκε με το άρθρο 6 παρ. 5 του Ν. 
1868/1989. 

ΚΕΦΑΛΑΙΟ ΕΝΑΤΟ 
ΔΙΑΞΑΓΩΓΗ ΑΠΟΔΕΙΞΕΩΝ κ.λπ. 

Άρθρο 33 

1. Η διεξαγωγή των αποδείξεων κατά μεν το χρονικό 
διάστημα από 16 Οκτωβρίου μέχρι 15 Μαΐου του επομέ¬ 
νου χρόνου αρχίζει την 09.00 ώρα και λήγει την 14.30 
ώρα, κατά δε το χρονικό διάστημα από 16 ΜαΤου μέχρι 15 
Οκτωβρίου αρχίζει την 08.00 ώρα και λήγει την 14.00 
ώρα. Ημέρες διεξαγωγής αποδείξεων είναι όλες οι εργά¬ 
σιμες ημέρες της εβδομάδας. 

2. Ο καθένας από τους δικαστές θα χρησιμοποιεί ως 
ημέρα διεξαγωγής των αποδείξεων την ημέρα που έχει 
οριστεί γι’ αυτόν με πράξη του Προϊσταμένου του Τμήμα¬ 
τος Διεξαγωγών και θα εξαντλεί όλες τις ώρες της ημέρας 
διεξαγωγής των αποδείξεων που έχουν ορισθεί γι’ αυτόν. 

Άρθρο 34 

1. Ο όρκος που διατάσσεται με δικαστική απόφαση θα 


δίδεται ενώπιον οποιουδήποτε πολιτικού τμήματος, δη¬ 
λαδή ενώπιον του τμήματος που συνεδριάζει κατά την 
ημέρα που έχει ορισθεί ως ημέρα δόσεως του όρκου. 

2. Αν με την απόφαση ορίζεται ειδικά το Πολιτικό Τμήμα 
ενώπιον του οποίου πρέπει να δοθεί ο όρκος, τότε αυτός 
θα δίνεται ενώπιον του Τμήματος αυτού σε δικάσιμο που 
θα συμπίπτει με την ημέρα δόσεώς του. 

ΜΕΡΟΣ ΤΡΙΤΟ 
ΚΕΦΑΛΑΙΟ ΔΕΚΑΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 
ΤΟΥ ΠΡΩΤΟΔΙΚΕΙΟΥ 

Άρθρο 35 

Η Γραμματεία του Πρωτοδικείου διαιρείται σε δέκα τέσ¬ 
σερα (14) τμήματα. Το καθένα από αυτά έχει ανάλογο με 
τις αρμοδιότητές του αριθμό υπαλλήλων, που οπωσδή¬ 
ποτε θα είναι τουλάχιστον πέντε (5) και τις αντίστοιχα, σε 
κάθε επί μέρους τμήμα, αναφερόμενες αρμοδιότητες. Η 
τοποθέτηση των δικαστικών υπαλλήλων στα επί μέρους 
τμήματα και υπηρεσίες του Πρωτοδικείου γίνεται με από¬ 
φαση του Τριμελούς Συμβουλίου. Η τοποθέτηση των 
γραμματέων των ανακριτικών τμημάτων γίνεται με από¬ 
φαση του εν λόγω Συμβουλίου αφού ακουσθεί ο ανακρι¬ 
τής του οικείου τμήματος. 

1. Στο Τμήμα Διοικητικού - Μηχανοργάνωσης και Πλη¬ 
ροφορικής: Σ’ αυτό οι υπάλληλοι θα ασχολούνται με τις 
εξής εργασίες: α) με την διεκπεραίωση της αλληλογρα¬ 
φίας του Προέδρου του Τριμελούς Συμβουλίου, του Τρι¬ 
μελούς Συμβουλίου και του Προϊσταμένου της Διευθύν- 
σεως Γραμματείας του Πρωτοδικείου, β) με τη σύνταξη 
της υπηρεσίας των Δικαστών, την τήρηση του Μητρώου 
Δικαστών και Υπαλλήλων, την τήρηση των, κατά το άρθρο 
87 παρ. 1 Ν.Δ. 1025/71, ατομικών φακέλλων των υπαλλή¬ 
λων, την τήρηση του βιβλίου αδειών υπαλλήλων, τα βιβλία 
αδειών συμβολαιογράφων και του βιβλίου εκθέσεων 
Γραμματέα, γ) με την τήρηση των σχετικών βιβλίων πει¬ 
θαρχικών των υπαλλήλων, συμβολαιογράφων, υποθηκο¬ 
φυλάκων και δικ. επιμελητών, δ) με την τήρηση των βι¬ 
βλίων πρωτοκόλλου διοικητικής αλληλογραφίας του Προ¬ 
έδρου του Τριμελούς Συμβουλίου, του Τριμελούς Συμβου¬ 
λίου και του Προϊσταμένου της Διευθύνσεως Γραμμα¬ 
τείας, ε) με την τήρηση των σχετικών εκθέσεων επιθεω- 
ρήσεως, την τήρηση του βιβλίου διαιτησιών και με την σύ¬ 
νταξη των μηνιαίων πινάκων εκκρεμότητας Δικαστών και 
στ) Επίστης στο τμήμα αυτό υπάγονται και τα θέματα Μη¬ 
χανοργάνωσης και Πληροφορικής του Πρωτοδικείου. 

2. Στο Τ μήμα Λογιστικού: Σ’ αυτό οι υπάλληλοι θα ασχο¬ 
λούνται με τις εξής εργασίες: α) με κάθε γενική εργασία 
που έχει σχέση με την λογιστική υπηρεσία του Πρωτοδι¬ 
κείου, όπως είναι η σύνταξη των μισθοδοτικών καταστά¬ 
σεων των δικαστών και υπαλλήλων, η είσπραξη και πλη¬ 
ρωμή των αποδοχών, η είσπραξη και εκτέλεση διαφόρων 
πιστώσεων, β) με την διαχείριση, προμήθεια και διανομή 
διαφόρων ειδών και υλικών, με την επιμέλεια εκτυπώσεων 
και την παρακολούθηση λειτουργίας των γραφομηχανών 
και δ) με την τήρηση του βιβλίου βιβλιοθήκης, του βιβλίου 
επίπλων και σκευών κ.λπ. 

3. Στο Πολιτικό Τμήμα: Σ’ αυτό οι υπάλληλοι θα ασχο¬ 
λούνται με εργασίες του τμήματος και ειδικότερα α) με την 
κατάθεση δικογράφων (όλων των πολιτικών διαδικασιών), 

β) με την δημοσίευση των πολιτικών αποφάσεων, γ) με την 
πληροφόρηση, δ) με τα ένδικα μέσα κατά πολιτικών απο¬ 
φάσεων και με τις ανακοπές ερημοδικίας και ε) με την κα- 
θαρογραφή των αποφάσεων του Δικαστηρίου σε συμβού¬ 
λιο και των Ολομελειών. 

4. Τμήμα Εδρών Πολιτικής Διαδικασίας: Σ’ αυτά οι υπάλ¬ 
ληλοι θα ασχολούνται ως Γραμματείς σ’ όλα τα τμήματα 
πολιτικής διαδικασίας, πλην των υποθέσεων ασφαλιστι¬ 
κών μέτρων και συναινετικών διαζυγίων και με την σύνταξη 
και καθαρογραφή πρακτικών συνεδριάσεως. 

5. Τμήμα Ασφαλιστικών Μέτρων - Συναινετικών Διαζυ¬ 
γίων και Διαταγών Πληρωμής: Σ’ αυτό οι υπάλληλοι θα 
ασχολούνται: α) με την παραλαβή και τη σύνταξη εκθέ¬ 
σεων καταθέσεως αιτήσεων για τη λήψη ασφαλιστικών 
μέτρων οποιοσδήποτε φύσεως, χορήγηση αντιγράφων 
των αιτήσεων και με κάθε συναφή προς αυτά εργασία, β) 
με την παραλαβή των αιτήσεων για έκδοση διαταγών πλη¬ 
ρωμής και με κάθε συναφή προς την έκδοση αυτών εργα¬ 
σία, γ) με την παραλαβή των αιτήσεων συναινετικών διαζυ¬ 
γίων, με την συμμετοχή στην έδρα κατά την εκδίκαση αυ¬ 
τών και με κάθε άλλη συναφή έργασία με το αντικείμενο 
αυτό και δ) με την τήρηση των βιβλίων εξομολογήσεων 
πλοιάρχων, αντικλήτων, αποφάσεων ευεργετημάτων πε¬ 
νίας και αναγκαστικών διαχειρήσεων. 

6. Τμήμα Διεξαγωγών: Με αρμοδιότητα τη συμμετοχή 
στη διεξαγωγή των αποδείξεων εκτός ακροατηρίου και τη 
σύνταξη των σχετικών εκθέσεων και τη συμμετοχή στις σε 
ακροατήριο συνεδριάσεις των Εισηγητών Πολυμελούς 
Πρωτοδικείου για την διεξαγωγή των αποδείξεων (Πρά¬ 
ξεις). 

7. Τμήμα Καθαρογραφής: Με αρμοδιότητα την καθαρο- 
γραφή: α) των αποφάσεων του Πολυμελούς και Μονομε¬ 
λούς Πρωτοδικείου επί υποθέσεων κάθε διαδικασίας, των 
αποφάσεων ειδικών διαδικασιών και ασφαλιστικών μέ¬ 
τρων και με την επιμέλεια για την θεώρηση αυτών, ως και 
με την καθαρογραφή των Βουλευμάτων μόνον όταν, κατά 
την κρίση του Προέδρου Τριμελοϋς Συμβουλίου που διευ¬ 
θύνει το Πρωτοδικείο επιβάλλεται αυτό εκ του αριθμού 
των ακαθαρογράφων βουλευμάτων και β) με την τήρηση 
βιβλίου συντάξεων ξενοδοχειακής πίστης του ν. 181/49 
και του βιβλίου συμβάσεων ενεχύρου του ν. 1198/49. 

8. Τ μήμα Πτωχεύσεων - Εταιρικών - Εκλογών: Με αρμο¬ 
διότητα κάθε εργασία που ανάφεται στη Γραμματεία του 
Εισηγητού Πτωχεύσεων, ως και σε κάθε εργασία που 
αφορά τα κατατιθεμένα εταιρικά, των οικείων αυτών βι¬ 
βλίων, την έκδοση σχετικών πιστοποιητικών και την εργα¬ 
σία γενικά που προβλέπεται στην εκλογική νομοθεσία, 
στην φύλαξη των σχετικών εγγράφων, αρχείου εκλογικών 
καταλόγων και βιβλίων και των σχετικών με αυτά εκδιδο- 
μένων πιστοποιητικών. 

9. Στο Τμήμα Πιστοποιητικών - Διαθηκών - Σωματείων: 
Με αρμοδιότητα τη συμμετοχή στις συνεδριάσεις του Μο¬ 
νομελούς Πρωτοδικείου για την δημοσίευση διαθηκών, 
την τήρηση των οικείων πρακτικών, την φύλαξη των διαθη¬ 
κών που αποστέλλονται από άλλα Πρωτοδικεία, την σύ¬ 
νταξη εκθέσεων αποδοχής κληρονομιάς και αποποιήσεως 
κληρονομιάς, την τήρηση των βιβλίων σωματείων και εται¬ 
ρικών, την έκδοση αντιγράφων, των στο τμήμα αυτό φυ- 
λασσομένων εγγράφων και την έκδοση πιστοποιητικών 
σχετικών προς τις ανωτέρω αρμοδιότητες του τμήματος. 

10. Στο Τμήμα Ποινικό: Με αρμοδιότητα τη συμμετοχή 
στις συνεδριάσεις του ΜΟΔ, των Πλημμελειοδικείων Τρι¬ 


μελών και Μονομελών, του Μονομελούς Αγορανομικού, 
Τριμελούς και Μονομελούς Δικαστηρίου Ανηλίκων, την 
κατάρτιση της υπηρεσίας Γραμματέων έδρας, την τήρηση 
και καθαρογραφή οικείων πρακτικών και αποφάσεων, την 
καταχώρηση των αποφάσεων άλων των σχετικών δικαστη¬ 
ρίων στα οικεία βιβλία, την σύνταξη των σχετικών στατιστι¬ 
κών πινάκων, την διαφύλαξη του τρέχόντος αρχείου ποινι¬ 
κών αποφάσεων, την παραλαβή των αποφάσεων και πρα¬ 
κτικών, των σχετικών δικογραφιών και τακτοποίηση των 
μέχρις αποστολής στο γενικό αρχείο, την παραλαβή, κα¬ 
τάθεση και απόδοση εγγυοδοσιών και κάθε άλλη εργασία 
αναγόμενη στην Γ ραμματεία των παραπάνω Δικαστηρίων. 
Στο Τμήμα αυτό θα υπάγονται και οι Γραμματείς των Ανα- 
κριτικών Τμημάτων. 

11. Στο Τμήμα Βουλευμάτων: Με αρμοδιότητα α) τη 
συμμετοχή στις συνεδριάσεις του συμβουλίου Πλημμε- 
λειοδικών, την καθαρογραφή των βουλευμάτων και την 
επιμέλεια για την θεώρηση και υπογραφή αυτών, την μετά 
ταύτα υποβολή των δικογραφιών, με αντίγραφα των βου¬ 
λευμάτων προς τον Εισαγγελέα, την σύνταξη εκθέσεων 
ενδίκων μέσων κατά βουλευμάτων και την υποβολή αντι¬ 
γράφων αυτών στον Εισαγγελέα και σε κάθε εργασία ανα- 
γομένη στην Γ ραμματεία του Συμβουλίου Πλημμελειοδι- 
κών και β) τη σύνταξη και τήρηση του καταλόγου πραγμα- 
τογνωμόνων. 

12. Στο Τμήμα Εκκαθαρίσεως και ενδίκων μέσων κατά 
Ποινικών αποφάσεων: Με αρμοδιότητα την εκκαθάριση 
των αποληψίμων των ποινικών αποφάσεων, την βεβαίωσή 
των στα αρμόδια Δημόσια Ταμεία και την καταχώρησή των 
στα οικεία βιβλία, την εκκαθάριση και βεβαίωση των κατά 
τον Κωδ. Πολιτικής Δικονομίας επιβαλλομένων χρηματι¬ 
κών ποινών, τελών και λοιπών εξόδων, την τήρηση αρχείου 
ποινικών υποθέσεων εκδικασθεισών απόντος του κατηγο¬ 
ρουμένου, την σύνταξη των ενδίκων μέσων κατ’ αποφά¬ 
σεων όλων των ποινικών δικαστηρίων και την αποστολή 
αρμοδίως των σχετικών εκθέσεων και σε κάθε άλλη εργα¬ 
σία της γραμματείας σχετική με τα ανωτέρω αντικείμενα. 

13. Στο Τμήμα Διεκπεραίωσης Ποινικών Αποφάσεων 
και συντάξεως Δελτίων Ποινικού Μητρώου: Με αρμοδιό¬ 
τητα την τήρηση των ευρετηρίων των αποφάσεων όλων 
των ποινικών δικαστηρίων, τις βεβαιώσεις τελεσιδικίας, 
την παραλαβή των δικογραφιών, την αποστολή αρμοδίως 
των αναβλητικών δικογραφιών, τη σύνταξη των δελτίων 
Ποινικού Μητρώου των καταδικασθέντων, καταχώρηση 
αυτών στα οικεία βιβλία και αποστολή αρμοδίως των σχετι¬ 
κών δελτίων, τη σύνταξη των σχετικών βιβλίων στατιστι¬ 
κών στοιχείων και κάθε άλλη συναφή εργασία. Και 

14. Στο Τμήμα Γενικού Αρχείου: Με αρμοδιότητα την 
διαφύλαξη των εκδιδομένων αποφάσεων και πρακτικών 
των συνεδριάσεων των πολιτικών δικών όλων των πολιτι¬ 
κών διαδικασιών και των ποινικών τοιούτων, διασκέψεων 
και δημοσιεύσεις όλων των πολιτικών διαδικασιών με τα 
σχετικά και τις προτάσεις, σημειώματα και λοιπά σχετικά, 
τη φύλαξη των εκθέσεων διεξαγωγής αποδείξεως εξετά- 
σεως μαρτύρων, των εκθέσεων πραγματογνωμόνων, σχε¬ 
διαγραμμάτων κ,λπ., των σχετικών βιβλίων ευρετηρίων, τη 
διαφύλαξη των αποφάσεων του δικαστηρίου σε συμβούλιο 
και Ολομελειών, των πρωτοτύπων ορκοδοσιών των υπαλ¬ 
λήλων, δικηγόρων και συμβολαιογράφων, των εκθέσεων 
εμφανίσεως δικαστικών λειτουργών, δικαστικών υπαλλή¬ 
λων και συμβολαιογράφων, των αιτήσεων προς τον Επί¬ 
σκοπον επί διαζυγίων, ως και με την έκδοση πιστοποιητι- 

κών της αρμοδιότητός του, τη χορήγηση αντιγράφων και 
απογράφων, την διαφύλαξη των κάθε είδους πειστηρίων, 
του οικείου βιβλίου και τις σχετικές με αυτά ενέργειες, και 
κάθε συναφή εργασία. 

ΜΕΡΟΣ ΤΕΤΑΡΤΟ 
ΚΕΦΑΛΑΙΟ ΕΝΔΕΚΑΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 36 

1. Η ισχύς του κανονισμού αυτού αρχίζει από την ημέρα 
της δημοσίευσής του στην Εφημερίδα της Κυβερνήσεως. 
Μέχρι του χρόνου αυτού εξακολουθεί να ισχύει ο κανονι¬ 
σμός που ισχύει μέχρι τώρα. 


2. Με την έναρξη της ισχύος του Κανονισμού αυτού κα- 
ταργούνται όλες οι διατάξεις του προγενεστέρου κανονι¬ 
σμού. 

ΚΡΙΘΗΚΕ, ΑΠΟΦΑΣΙΣΤΗΚΕ και ΕΚΔΟΘΗΚΕ στη Θεσ¬ 
σαλονίκη στις 22 Ιουνίου 1994. 

Η Πρόεδρος Ο Γραμματέας 

ΑΔΑΜΑΝΤΙΑ ΚΛΕΙΝΑΚΗ ΚΩΝ/ΝΟΣ ΜΟΥΜΤΖΙΔΗΣ 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 9 Δεκεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 


* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



